Document ID: 31975R1031

Komisijas Regula (EEK) Nr. 1031/75
(1975. gada 17. aprīlis),
ar ko nosaka dienu, kad jāizmaksā subsīdijas par kokvilnas sēklām
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 12. jūlija Regulu (EEK) Nr. 1516/71 [1], ar ko ievieš subsīdiju sistēmu par kokvilnas sēklām, un jo īpaši tās 1. panta 5. punktu;
tā kā 4. panta 2. punkts Padomes 1968. gada 30. jūlija Regulā (EEK) Nr. 1134/68 [2], kurā izklāstīti noteikumi par Regulas (EEK) Nr. 653/68 [3] par kopējā lauksaimniecības politikā izmantotās norēķinu vienības vērtības maiņas noteikumiem ieviešanu, paredz, ka parāds dalībvalstij vai pienācīgi nozīmētai iestādei par saskaņā ar noteikumiem par kopēju lauksaimniecības politiku veiktiem darījumiem, kas izteikts valsts valūtā un atspoguļo summu, kas noteikta norēķinu vienībās, ir maksājams, balstoties uz attiecību starp norēķinu vienību un valsts valūtu, kāda tā bija laikā, kad darījums vai tā daļa tika veikta;
tā kā Regulas (EEK) Nr. 1134/68 6. pants paredz, ka par darījuma dienu uzskata laiku, kad saskaņā ar Kopienas noteikumiem vai arī, ja šādu noteikumu nav vai kamēr tie nav pieņemti, saskaņā ar attiecīgās dalībvalsts noteikumiem, ar darījumu saistītā summa kļūst izmaksājama;
tā kā diena, kad jāmaksā subsīdijas par kokvilnas sēklām, iestājas laikā, kad kokvilna ir saražota; tā kā tomēr ir ļoti grūti noteikt precīzu noteiktas partijas ražošanas dienu;
tā kā pieredze rāda, ka kokvilnas ražošana ir gandrīz pilnīgi pabeigta vēlākais, katra gada oktobra laikā; tā kā, lai nodrošinātu vienotu subsīdiju sistēmas darbību, konversijas likmei, ko izmanto, lai aprēķinātu subsīdijas summu attiecīgajā valsts valūtā, vajadzētu būt tai, ko piemēro minētā mēneša beigās;
tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Par dienu, kurā ir izmaksājamas subsīdijas par kokvilnas sēklām, Regulas (EEK) Nr. 1134/68 6. panta nozīmē uzskata to 1. novembri, kas seko katra tirdzniecības gada sākumam.
2. pants
Šī regula stājas spēkā 1975. gada 1. augustā.
Šī regula uzliek saistības kopumā un ir tieši piemērojama visās dalībvalstīs.
Briselē, 1975. gada 17. aprīlī

Labels: 17
19